Source: http://docplayer.fi/1725714-Vastuunjakotaulukko-14.html
Timestamp: 2016-10-23 16:27:55+00:00
Document Index: 7186247

Matched Legal Cases: ['KKO ', 'KKO ', 'KKO ', 'KKO ', 'kko ', 'KKO ']

⭐VASTUUNJAKOTAULUKKO 14
VASTUUNJAKOTAULUKKO 14
Download "VASTUUNJAKOTAULUKKO 14"
1 2 TERVETULOA ASUMAAN NIIRALAN KULMAAN 3 ASUKASDEMOKRATIA 4 ASUKASKOKOUS 4 ASUKASTOIMIKUNTA 4 ASUKASVASTUUHENKILÖIDEN YHTEISKOKOUS 4 ASUKASNEUVOSTO 5 KAIKKIEN ASUKKAIDEN YHTEINEN KOKOUS 5 MUUTTAJALLA ON MONTA MUISTETTAVAA 5 VUOKRANMAKSU 6 MISTÄ VUOKRASI MUODOSTUU? 6 VAKUUS 6 MUUT MAKSUT 7 ENERGIANEUVONTA 7 YHTEISET TILAT 7 PORRASHUONEET JA LUHTIKÄYTÄVÄT 7 PESULA 7 SAUNA 8 KERHOTILAT 8 YHTEISET PARVEKKEET 8 VARASTOT 8 PIHA- JA LEIKKIALUEET 8 JÄTEHUOLTO JA JÄTTEIDEN LAJITTELU 8 PYSÄKÖINTI 9 KOTISI 9 ASUNNON KORJAUS- JA MUUTOSTYÖT 9 VESI- JA VIEMÄRILAITTEET 9 ASTIANPESUKONEEN ASENNUS 9 ILMANVAIHTO JA LÄMMITYS 10 SÄHKÖLAITTEET JA PALOVAROITIN 10 ASUNTOKOHTAISET SAUNAT 10 ASUNTOKOHTAISET PARVEKKEET 10 ASUNTOKOHTAISET PIHAT JA TERASSIT 10 IRTAIMISTOVARASTO 10 VAKUUTUKSET 11 KENELTÄ APUA? 11 VIKAILMOITUKSET 12 JÄRJESTYSHÄIRIÖT 12 ASUNNON VAIHTAMINEN 12 VUOKRASOPIMUKSEN VOIMASSAOLO JA IRTISANOMINEN 12 MUUTTO-OHJE ASUNNOSTA POISMUUTTAVALLE 13 ASTIANPESUKONE 13 AUTOPAIKKA 13 AVAIMET 13 TARKASTUS 13 HUONEISTOON KUULUVAT TAVARAT JA OHJEET 13 YLIJÄÄMÄTAVARAN POISKULJETUS 13 MUUTTOSIIVOUS 13 VASTUUNJAKOTAULUKKO 143 3 TERVETULOA ASUMAAN NIIRALAN KULMAAN Tämän oppaan tarkoituksena on tutustuttaa sinut ja perheesi uuteen kotiisi, selvittää oikeutesi ja velvollisuutesi vuokralaisena, ja opastaa muissakin asumiseen liittyvissä asioissa. Vuokrasopimuksen allekirjoituksella sitoudut noudattamaan Niiralan Kulma Oy:n asumisohjeita. Tämän oppaan tiedot täydentävät vuokrasopimuksessa ja asumisohjeissa annettuja ohjeita. Tässä oppaassa on runsaasti yleistä tietoa käytännön asumiseen, kiinteistöjen hoitoon, kunnostukseen, siivoukseen ja asukasdemokratiaan liittyvistä asioista. Siksi tämä opas kannattaa pitää tallessa. Kaikki tässä oppaassa annetut ohjeet eivät ole yleispäteviä, vaan niissä on talokohtaisia eroja. Asuntokohtaisia käyttöohjeita ja -oppaita on asunnossasi ja niitä saa yhtiön toimistolta. Liitä tämä opas huoneiston käyttöohjekansioon, mikäli asunnossasi on sellainen. Käyttöohjekansioita on sellaisissa asunnoissa, jotka on peruskorjattu tai rakennettu vuoden 2000 jälkeen. Talojen ilmoitustauluilla on Niiralan Kulman yhteystietolomake, jossa on ensimmäisenä mainittu oman talosi kiinteistönhoitajan suora puhelinnumero. Häneltä saat apua lähes kaikkiin asumiseesi liittyviin pulmiin. Tämän oppaan liitteenä saat muita tarpeellisia puhelinnumeroita. Lisää tietoa saat seuraamalla yhtiön verkkosivuja ja Nikulainen-lehteä, jota yhtiö julkaisee 2 4 kertaa vuodessa. Lehti jaetaan jokaiseen asuntoon sen ilmestyttyä ja julkaistaan myös sähköisenä yhtiön verkkosivuilla. Otamme mielellämme vastaan kysymyksiä, kommentteja, ehdotuksia ja toivomuksia sekä lehdestä että muusta toiminnastamme. Yhdessä toimimalla saamme asuinympäristösi pysymään turvallisena ja viihtyisänä paikkana, jossa sinun ja läheistesi on hyvä asua. Kuopiossa Niiralan Kulma Oy4 4 ASUKASDEMOKRATIA Asukasdemokratia perustuu lakiin yhteishallinnosta vuokrataloissa. Asukastoiminta on asukkaiden vapaaehtoisuuteen ja aktiivisuuteen perustuvaa toimintaa. ASUKASKOKOUS Asukastoiminnan perustan muodostavat asukaskokoukset, joita järjestetään jokaisessa taloyksikössä vähintään kerran vuodessa. Asukaskokous valitsee taloon asukastoimikunnan tai yhteyshenkilön enintään kahdeksi vuodeksi kerrallaan. Asukaskokous esittää jäseniä yhtiön hallitukseen kerran neljässä vuodessa asukasvastuuhenkilöiden yhteiskokoukselle. Kerran kahdessa vuodessa asukaskokous käsittelee asukasneuvoston kokoonpanoa ja tekee halutessaan esityksen asukasneuvoston jäseniksi asukasvastuuhenkilöiden yhteiskokoukselle. Asukaskokouksissa ovat äänivaltaisia kaikki 18 vuotta täyttäneet asukkaat sekä liike- ym. tilojen vuokralaiset, joita ei kuitenkaan voida valita asukasdemokratiaelinten, kuten asukastoimikunnan jäseniksi. Osallistumalla talosi asukaskokouksiin voit vaikuttaa asumiseesi ja ympäristöösi. ASUKASTOIMIKUNTA Asukastoimikunnan tehtävänä on kannustaa asukkaita energian ja veden säästöön, sekä jätteiden lajitteluun, valita talolle jäte- ja energiavastaava (mahdollisuuksien mukaan), tehdä vuosittain toimintasuunnitelma ja budjetti talokohtaisen asukastoiminta-määrärahan käytöstä, edistää alueen yleistä viihtyvyyttä, turvallisuutta ja järjestystä, tarkkailla kiinteistön kuntoa ja tehdä esityksiä korjaus- ja siivoustarpeista, tehdä esityksiä istutusten ja pihavälineiden hankinnasta, tehdä esityksiä ja neuvotella talousarviosta ja vuokranmäärityksestä, tehdä esityksiä pitkän ajan korjaussuunnitelmista ja niiden rahoituksesta, tuoda asukkaiden mielipiteet yhtiön johdon ja työntekijöiden tiedoksi toimittamalla kopiot toimikunnan pöytäkirjoista asukasisännöitsijöille, päättää askartelu- ja kerhohuoneiden ja piha-alueiden käytöstä, päättää talkoiden järjestämisestä, päättää talon asumisohjeista (täydentämään Nikun yhteisiä asumisohjeita) sopia kerho- tai muun vastaavan toiminnan järjestämisestä. Asukastoimikunta voi halutessaan edistää asumiseen liittyvien erimielisyyksien ratkaisemista ja tarvittaessa toimia erimielisyyksien sovittelijana. ASUKASVASTUUHENKILÖIDEN YHTEISKOKOUS Asukastoimikuntien puheenjohtajat ja sihteerit, ja niissä taloissa, joissa ei ole toimikuntaa, talon yhteyshenkilö kutsutaan vuosittain yhteiseen asukastoimihenkilöiden yhteiskokoukseen. Asukasvastuuhenkilöiden yhteiskokous päättää keitä asukkaita esitetään Niiralan Kulman hallituksen asukasjäseniksi kerran neljässä vuodessa eli Kuopion kaupunginvaltuuston toimikaudeksi kerrallaan, ketkä kuusi asukasta ja kaksi varahenkilöä valitaan yhtiön asukasneuvostoon kahdeksi vuodeksi kerrallaan, asukasneuvoston sille esittämistä muista asioista.5 5 ASUKASNEUVOSTO Asukasvastuuhenkilöiden yhteiskokous valitsee asukasneuvostoon kolme asukasta eteläiseltä ja kolme asukasta pohjoiselta alueelta, ja heille yhden varajäsenen kummaltakin alueelta kahdeksi vuodeksi kerrallaan. Lisäksi asukasneuvostoon kuuluvat kulloisenkin kauden hallituksen asukasedustajat ja yhtiön puolelta toimitusjohtaja, asukaspalvelupäällikkö ja asukasisännöitsijä. Asukaspalvelupäällikkö toimii kokousten puheenjohtajana ja asukasisännöitsijä kokousten sihteerinä. Asukasneuvosto valitsee itselleen varapuheenjohtajan ja kaikille asukkaille tarkoitettujen tapahtumien pääjärjestelijän. Asukasneuvoston tehtävänä on päättää kaikkia asukkaita koskevista yhteisistä tapahtumista, opintotoiminnasta ja projekteista, sekä edistää asukkaiden välistä yhteistoimintaa. Asukasneuvosto ei käsittele yksittäisten talojen toimintaa tai hoida tapahtumien käytännön järjestelyjä. Asukasneuvoston jäsenet osallistuvat pyynnöstä myös talojen asukaskokouksiin tai toimikuntien kokouksiin. KAIKKIEN ASUKKAIDEN YHTEINEN KOKOUS Kaikille Niiralan Kulman asukkaille avoimia kokouksia järjestetään vuokranmäärityksen yhteydessä kerran vuodessa, yleensä marraskuussa. Kokouksiin voivat osallistua kaikki asukkaat. Niissä käsitellään vuokranmäärityksen perusteita yleisesti ja muita yleisiä asioita tarpeen mukaan. MUUTTAJALLA ON MONTA MUISTETTAVAA Asuntoon muuttaessasi olet jo käynyt tutustumassa tulevaan kotiisi. Täytä saamasi Muuttajan tarkistuslista ja palauta se kiinteistönhoitajalle. Kaikkien asukkaiden tietojen tulee olla yhtiön asukasrekisterissä. Jos perheesi tiedot muuttuvat, ilmoita tapahtuneet muutokset aina yhtiön toimistolle. Esimerkiksi oven avaus tehdään ainoastaan yhtiön asukasrekisterin tietojen perusteella. Avausta pyytävän on tarvittaessa todistettava henkilöllisyytensä. Muista: tehdä muuttoilmoitus tehdä sähkösopimus rekisteröityä laajakaistan käyttäjäksi selvittää asumistuen mahdollisuutesi Kelalta6 6 VUOKRANMAKSU Saat vuokranmaksulomakkeen sopimuksen yhteydessä. Maksa aina vuokrasi vuokranmaksulomakkeessa olevaa viitenumeroa käyttäen. Hoida vuokranmaksusi ajallaan. Eräpäivä on kunkin kuukauden 3. päivä. Vuokranmaksun viivästymisestä perimme kulloinkin voimassaolevan viivästyskulun. Lisäksi perimme viivästyskorkoa kunkin kuukauden 4. päivästä maksupäivään saakka. Viivästyskorot laskutetaan kolmannesvuosittain ja aina vuokrasuhteen päättyessä. Perittävän viivästyskoron määrä on kulloinkin voimassa olevan Suomen pankin määräämän viivästyskoron suuruinen. Vuokranmaksun toistuva viivästyminen tai maksamattomuus on vuokrasopimuksen purkuperuste. Jos vuokranmaksussasi on selvitettävää, ole yhteydessä mahdollisimman pian vuokravalvontaan puhelimitse tai asioimalla toimistolla. Vuokranmaksuun liittyviä asioita ei käsitellä sähköpostin välityksellä. MISTÄ VUOKRASI MUODOSTUU? Niiralan Kulma noudattaa vuokranmäärityksessään Suomen asuntopolitiikasta keskeisesti vastaavan Asumisen rahoitus- ja kehittämiskeskus ARAn ohjeita. ARAn ohjeissa sanotaan, että ARA-vuokra-asunnoissa vuokrat tulee määritellä omakustannusperiaatteen mukaan. Se tarkoittaa sitä, että vuokralaisilta peritään vuokraa enintään se määrä, joka tarvitaan muiden tuottojen lisäksi kattamaan asuntojen ja niihin liittyvien tilojen rahoitus sekä hyvän kiinteistönpidon mukaiset menot. Vuokra muodostuu pääomakuluista ja hoitokuluista. Pääomakuluja ovat kiinteistön rakentamiseen otetut lainat ja niiden korot. Hoitokuluja ovat kaikki kiinteistöjen ylläpitoon liittyvät kulut. Pääomavuokria tasataan ARAn ohjeiden mukaisesti. Tasauksen tarkoitus on saada vuokrat mahdollisimman oikeudenmukaisiksi eri asuinalueilla ja eri aikaan rakennetuissa taloissa. Tasauksen takia pääomavuokra on keskimäärin korkeampi keskustassa ja sen läheisyydessä olevilla alueilla kuin muilla alueilla. Asuntojen vuokraa jyvitetään siten, että vuokrataso vastaa paremmin erikokoisten asuntojen rakentamis- ja peruskorjauskustannuksia. Jyvityksen ansiosta isojen asuntojen keskineliövuokra on edullisempi kuin pienten asuntojen, joissa on asuinneliötä kohti laskettuna enemmän rakennuskustannuksiltaan kalliimpia tiloja. VAKUUS Ennen vuokrasopimuksen allekirjoittamista kaikilta asukkailta peritään vakuus. Vakuus peritään siltä varalta, että vuokralainen ei täytä vuokrasopimuksen velvoitteita. Vakuudelle ei makseta korkoa. Vakuus on huoneistokohtainen, joten sitä ei palauteta esim. avioeron sattuessa asunnosta pois muuttavalle. Vakuudella ei voi kuitata kesken vuokrasopimuskauden maksamatonta vuokraa, eikä sitä voi käyttää kattamaan viimeisen asumiskuukauden vuokraa. Vakuudesta riippumatta vuokranmaksun laiminlyönti on vuokrasopimuksen purkuperuste. Vakuus palautetaan irtisanomisen yhteydessä ilmoitetulle tilille vuokrasuhteen päätyttyä, noin neljän viikon kuluessa. Vakuuden palautus edellyttää, että vuokralaisella ei ole maksamattomia vuokria tai muita laskuja, huoneisto on siivottu muuttosiivousohjeiden mukaisesti, asunnolle mahdollisesti aiheutetut viat on korjattu ja, avaimet on palautettu sovitulla tavalla.7 MUUT MAKSUT autopaikka kylmäkellari sauna erillinen varasto ovenavaus keskinäisten vaihtojen yhteydessä asunnon tarkastusmaksu 7 Maksut määräytyvät kulloinkin voimassaolevan hinnaston mukaisesti. ENERGIANEUVONTA Niiralan Kulma on mukana energiansäästösopimuksissa ja kannustaa asukkaitakin säästämään energiaa kaikin tavoin. Yhtiön henkilökunta opastaa ja neuvoo asukkaita energian ja veden kulutuksen säästämisessä ja jätteiden lajittelussa. Asukastoimijoita kannustetaan olemaan aktiivisia omilla kiinteistöillään turhan kulutuksen kitkemiseksi ja jätteiden lajitteluun liittyvissä kysymyksissä. Kiinteistökohtaisesta kulutuskehityksestä ja energiankulutuksesta annetaan asukkaille tietoa ja koulutusta asukastilaisuuksissa, ilmoitustauluilla ja Nikulainenlehdessä. YHTEISET TILAT Piha-alueiden hoito, yhteisten tilojen siisteys ja kunnossa pysyminen vaikuttavat merkittävästi asuinympäristön viihtyisyyteen, ja jokainen talon asukas vaikuttaa näihin omalla käyttäytymisellään. PORRASHUONEET JA LUHTIKÄYTÄVÄT Porrashuoneet ja hissit antavat pihan lisäksi vierailijalle ensivaikutelman talosta ja sen asukkaista. Porrashuoneissa eikä muissakaan yhteisissä sisätiloissa saa tupakoida. Yhteisten tilojen siisteydestä kannattaa pitää huolta ja neuvoa lapsia ja nuoria tilojen käytössä. Paloturvallisuussyistä porrashuoneessa ja luhtikäytävillä ei saa säilyttää mitään tavaroita, lastenvaunuja, urheiluvälineitä tms. tai pitää mattoja. Kerrostalojen luhtikäytävien siisteydestä vastaa jokainen omalta osaltaan samoin kuin missä tahansa talossa, vaikka siivouksen hoitaakin kiinteistönhoitaja. Pienkerrostalojen ja paritalojen luhtikäytävien siisteydestä huolehtivat asukkaat. PESULA Ohjeet pesutuvan käytöstä, sen käyttöajat ja varauslistat ovat pesutuvassa. Pesula on tarkoitettu vain talon asukkaiden käyttöön. Laitteiden käyttöohjeita on ehdottomasti noudatettava. Siivoa pesutupa ja kuivaushuone käytön jälkeen. Pesulan koneita tai kuivaushuoneen lämpöpuhallinta ei saa käyttää yöaikana. Kuivaushuone on tarkoitettu ensisijaisesti pesutuvassa pestylle pyykille, mutta myös kotona pesty pyykki on hyvä kuivattaa siellä. Varmista pyykkituvan varauslistasta pesulan ja kuivaushuoneen käyttötilanne, jos viet kotona pestyjä pyykkejä kuivaushuoneeseen. Hae kuivat pyykkisi pois mahdollisimman nopeasti, etteivät ne ole seuraavan käyttäjän tiellä.8 8 SAUNA Talon yhteissaunaan voit varata vuoron toimistolta. Varattuja vuoroja on ehdottomasti noudatettava. Siivoa sauna käytön jälkeen sellaiseen kuntoon, jossa itse haluaisit sen olevan sinne tullessasi. Vie isot tai haisevat roskat jätekatoksen roskikseen, pois yhteisten tilojen pienistä roskiksista. Käytäthän omaa laudeliinaa. Lemmikkieläimiä ei saa tuoda saunaan tai pesutilaan. Monissa taloissa on saunavuorojen lisäksi ns. lenkkisaunavuoroja, joista on ilmoitettu erikseen saunan varausvuorolistassa. Lenkkisauna on tarkoitettu vain talon asukkaille. KERHOTILAT Kerhotilojen käytöstä, järjestyksestä ja siivouksesta huolehditaan asukastoimikunnan päättämällä tavalla. YHTEISET PARVEKKEET Yhteiset parvekkeet on tarkoitettu vaatteiden ja mattojen kopisteluun ja tuulettamiseen asumisohjeissa ilmoitettujen ja talokohtaisesti sovittujen aikojen mukaisesti. VARASTOT Ulkoiluvälineille, rattaille ja vaunuille on taloissa yleensä varasto, jossa ei kuitenkaan saa säilyttää moottoriajoneuvoja. Älä milloinkaan säilytä tavaroitasi käytävissä tai porrastasanteilla, vaan ainoastaan niille varatuissa paikoissa! PIHA- JA LEIKKIALUEET Leikkialueet ja -välineet on suunniteltu lasten käyttöön. Neuvo omia ja muitakin pihan lapsia tilojen ja välineiden turvallisessa käytössä. Kotieläimiä ei saa pitää irrallaan yhteisissä tiloissa tai pihassa, tai ulkoiluttaa lasten leikkialueilla. Luonnonvaraisten eläinten ruokkiminen kiinteistön alueella, myös parvekkeilla, on kielletty. JÄTEHUOLTO JA JÄTTEIDEN LAJITTELU Jätteiden keräily, kuljetus ja käsittely on kallista, ja kustannukset asukas maksaa asumismenoissaan. On kaikkien vuokralaisten etu, että jätteiden lajittelusta huolehtivat kaikki asukkaat roskakatoksessa olevien ohjeiden mukaisesti. Kiinteistön jätehuolto on tarkoitettu ainoastaan kotitalousjätteelle. Huonekalujen, elektroniikan yms. erityisjätteiden jättäminen jätekatokseen on kielletty. Näiden jätteiden kuljetuksen yhtiö joutuu järjestämään erikseen ja se on yhtiölle maksullista, mutta yksityinen henkilö voi toimittaa nämä jätteet maksutta jätekeskukseen.9 PYSÄKÖINTI 9 Autoja ei saa pysäköidä piha-alueelle, vaan ainoastaan niille varatuille parkkipaikoille. Hälytysajoneuvojen pääsy pihan kaikkiin osiin on oltava aina esteetön. Pihassa ei myöskään saa pestä tai korjata autoja. Voit vuokrata autollesi pysäköintipaikan. Paikan vuokraus edellyttää, että hallinnassasi on rekisteröity, vakuutettu ja käytössä oleva moottoriajoneuvo. Autojen pysäköinti onnistuu ja naapurisopu säilyy parhaiten, kun jokainen autopaikan haltija huolehtii itse pysäköintipaikkansa käsin tehtävästä puhtaanapidosta ja hiekoituksesta. Niiralan Kulmalla on mahdollisuus sakottaa virheellisestä pysäköinnistä. KOTISI Seuraa säännöllisesti kotisi pintoja, materiaaleja ja laitteita, niin että huomaat mahdolliset viat ja vauriot mahdollisimman aikaisessa vaiheessa. Ilmoita vaurioista viipymättä omalle kiinteistönhoitajallesi tai toimistolle. ASUNNON KORJAUS- JA MUUTOSTYÖT Jos sinusta tuntuu, että huoneistosi kaipaa pientä remonttia, jonka tiedät itse pystyväsi tekemään, voit saada yhtiöltä remonttitarvikkeet. Oma kiinteistönhoitajasi tai remonttityönjohtaja antaa sinulle tarvikelapun, jota vastaan saat valita Nikun perusmallistosta varastolta mieleisesi tapetit ja maalit. Nikun varasto sijaitsee Neulamäen teollisuusalueella Hopeakatu 6:ssa, sisäänkäynti asukkaille on Pronssikuja 7 B-rapusta. Kosteiden tilojen remontit ja mattotyöt tekee aina yhtiön remonttiosasto. Kosteiden tilojen pintoihin ei saa tehdä minkäänlaisia reikiä, joten käytä esim. tarrakoukkuja ripustimina. Kaikista asunnossa tehtävistä muutostöistä (lautasantennin asentamisesta, parketin tai kiinteiden kalusteiden muutoksista jne.) on aina sovittava erikseen työnjohdon kanssa ja tehtävä kirjallinen sopimus. VESI- JA VIEMÄRILAITTEET Tarkkaile pesukoneiden liitosjohtoja, viemäriputkia ja varsinkin niiden tiivisteiden pitävyyttä säännöllisesti. Ilmoita muovimattojen, kaakeleiden tai muiden pinnoitteiden irtoaminen seinästä tai lattiasta heti kiinteistönhoitajalle. Puhdista keittiöiden, pesuhuoneiden ja huoneistokohtaisten saunojen viemärit, lattiakaivot ja hajulukot säännöllisesti. Ilmoita vioista ja ongelmista vesi- ja viemärilaitteissa heti omalle kiinteistönhoitajalle (numero on ilmoitustaululla) tai toimistolle, koska niistä saattaa aiheutua suuria ja kalliita vahinkoja kodillesi ja koko talolle. Astianpesukoneen asennus Astianpesukoneen asennuksesta saat erillisen ohjeen. Yhtiön henkilökunta tarkastaa astianpesukoneen asennuksen aina ennen käyttöönottoa.10 10 ILMANVAIHTO JA LÄMMITYS Asuntojen lämpötila säädetään keskeltä huonetta mitattuna 21 C, 1. Lämpöpatterit eivät kuitenkaan ole aina tasaisen lämpimiä, vaan termostaatti säätelee lämpötilaa. Siksi termostaattia ei saa peittää esim. verhoilla. Jos huoneistossasi on huoneistokohtainen ilmanvaihto, noudata ehdottomasti siitä annettuja erillisiä ohjeita huolellisesti. Peruskorjauksen ja uusien rakennusten valmistumisen yhteydessä asuntoihin laaditaan erillinen asukaskansio, josta löytyy huoneistoon liittyviä käyttöohjeita. Erityisen tärkeää on huolehtia hyvästä ja riittävästä ilmanvaihdosta, jos asunnossa kuivataan pyykkiä. Venttiilien puhdistus Poistoilmaventtiilit on säädetty siten, että ilmanvaihto toimii koko talossa parhaalla mahdollisella tavalla. Ilmanvaihtoventtiilien säätöjä ei saa muuttaa. Puhdista venttiilit säännöllisesti päältäpäin, mutta älä irrota venttiilin keskiosaa (lautasta). Jos lautasen ja rungon väliin on kertynyt likaa, jota ei saa pyyhkimällä pois, venttiilin voi irrottaa kehikkoineen kiertämällä kehikkoa vastapäivään ¼ kierrosta. Myös tuloilmaventtiilit ja korvausilmaventtiilit ikkunoiden yläpuolella on tarkistettava ja puhdistettava säännöllisesti. Siivoojat ja siivoustyönjohtajat neuvovat ja ohjaavat tarvittaessa. SÄHKÖLAITTEET JA PALOVAROITIN Asunnossasi olevia sähkölaitteita saa korjata vain valtuutettu asennusliike. Seuraa aina käyttöohjeita laitteiden käytössä. Sulakkeiden, lamppujen ja loisteputkien hankinta kuuluu asukkaalle. Kaikkiin yhtiön asuntoihin on asennettu palovaroittimet. Asukkaan on tarkistettava varoittimien toimintakunto säännöllisesti, esim. kansallisena hätäkeskuspäivänä 11.2., ja vaihdettava varoittimen patteri tarvittaessa. ASUNTOKOHTAISET SAUNAT Kiinteistönhoitaja hankkii kiukaaseen uudet kivet tarvittaessa. Saunan puhtaanapidosta on huolehdittava asianmukaisesti. Kattoventtiili tulee sulkea, kun saunan lämmitys aloitetaan ja avata saunomisen jälkeen. Saunassa ei saa kuivata pyykkiä Saunaa ei saa käyttää varastona. ASUNTOKOHTAISET PARVEKKEET Asuntokohtaisten parvekkeiden sisäpuolella saa tuulettaa vuode- ja pitovaatteita, mutta ei kopistella mattoja eikä varastoida tavaroita. ASUNTOKOHTAISET PIHAT JA TERASSIT Asuntoon liittyvän piha-alueen kunnossapito kuuluu asukkaalle. Kiinteiden rakenteiden (esim. koirankoppi, aita tms.) pystyttämiseen tulee aina pyytää lupa yhtiöltä. IRTAIMISTOVARASTO Jokaista asuntoa varten on oma numeroitu varasto. Sinun tulee huolehtia tämän asuntokohtaisen varastosi kunnosta ja lukossa pitämisestä samalla tavalla kuin asunnostasikin, vaikka et säilyttäisikään siellä mitään. Myös mahdollisen kylmäkellarin komeron oven lukitsemisesta on asukkaan huolehdittava itse. Sisävarastoissa ei saa säilyttää akkuja, palavia nesteitä tai kaasuja.11 VAKUUTUKSET 11 Niiralan Kulman ottama kiinteistövakuutus korvaa rakennuksille aiheutuneet vahingot vakuutuksen omavastuun ylittävältä (noin euroa) osalta, mutta ei asukkaan omaisuudelle tapahtuneita vesi-, palo- tai muita vahinkoja. Siksi suosittelemme kaikkia asukkaita ottamaan itselleen mahdollisimman kattavan kotivakuutuksen. Kotivakuutus kannattaa ottaa myös vuokra-asuntoon Kotivakuutus kannattaa ottaa heti, kun vuokrasopimus on allekirjoitettu. Kun vakuutus on voimassa jo muuttopäivänä, vakuutus korvaa myös muuton aikana mahdollisesti sattuvat vahingot. Jos ja kun vahinko sattuu ilman kotivakuutusta irtaimelle omaisuudelle ja asunnolle aiheutuneet vahingot jäävät asukkaan maksettaviksi. Taloyhtiön vakuutus korvaa talon rakenteille aiheutuneet vahingot, mutta ei asukkaan irtaimistoa. Kotivakuutukseen kuuluu normaalin irtaimistovakuutuksen lisäksi keskeytysvakuutus, joka korvaa ylimääräiset kustannukset siitä, että joudut pois asunnostasi korvauspiiriin kuuluvan vahingon korjaustöiden ajaksi. Kotivakuutukseen kuuluvalla vastuuvakuutuksella ovat vakuutettuina vakuutuksenottajan lisäksi myös hänen kanssaan samassa osoitteessa asuvat henkilöt. Vastuuvakuutuksesta saa korvausapua, kun vakuutettu aiheuttaa omalla töppäyksellään vahinkoa toisen omaisuudelle. Vastuuvakuutus kattaa ulkopuoliselle aiheutuneita esine- ja henkilövahinkoja, sattuivat ne missä tahansa. Kotivakuutuksen vuosimaksu riippuu asunnon koosta ja varustelusta. Maksun voi maksaa useammassa erässä. Kotivakuutusmaksu hyväksytään toimeentulotuen menoihin. Vaikka kuuluisitkin niihin, joille ei koskaan tapahdu mitään ikävää, suosittelemme siitä huolimatta ottamaan kotivakuutuksen. Naapurin vahinko saattaa tulla sinunkin kotiisi. KENELTÄ APUA? Kaikille tulee joskus sellainen asumiseen liittyvä ongelma eteen, josta ei tiedä kenen puoleen pitäisi kääntyä. Kiinteistönhoitaja ja siivooja, jotka kiinteistöä hoitavat, osaavat auttaa useimmissa asioissa ja tietävät kenen puoleen pitää kääntyä, jos eivät itse voi auttaa. Kiinteistönhoitajan puhelinnumeron näet ilmoitustaululta, Nikun nettisivuilta tai saat tarvittaessa myös toimistolta. Kiinteistönhoitajan tavoitat parhaiten maanantaista torstaihin klo , ja perjantaisin klo Muina aikoina palvelemme päivystysnumerossa , jota käytetään vain hälytysluonteisissa asioissa ja esimerkiksi tarvittaessa oven avausta normaalin työajan ulkopuolella. Hälytysluontoinen asia on sellainen, joka aiheuttaa välittömän vaaran tai johtaa hoitamattomana suurempiin vahinkoihin kiinteistössä. VIKAILMOITUKSET Normaalit vikailmoitukset, jotka eivät vaadi välitöntä tai kiireellistä korjausta voit tehdä kirjallisesti huoltomieslaatikkoon tai sähköpostilla kiinteistönhoitajalle tai työnjohdolle. Ilmoita asia, voimassa oleva puhelinnumerosi, korjauskohde ja vian laatu mahdollisimman tarkasti. Ilmoita myös, voiko huoneistoon mennä poissa ollessasi ja onko asunnossa kotieläimiä.12 12 JÄRJESTYSHÄIRIÖT Kun talossa asuu paljon erilaista väkeä, naapurusten välille voi syntyä myös erimielisyyksiä elämisen tavoista. Jos naapurin elämä häiritsee, kannattaa ensin ystävällisesti huomauttaa asiasta. Jos keskustelu ei auta ja häiriö jatkuu, tee valitus yksilöityine tietoineen häirinnän laadusta toimistolle kirjallisesti tai sähköpostilla Voit tehdä valituksesi myös yhdessä naapureidesi kanssa, jos muutkin ovat kärsineet samasta häiriöstä. Aiheellinen valitus johtaa kirjalliseen varoitukseen häiritsevälle asukkaalle ja seurauksena voi olla vuokrasopimuksen purku. Vakavista järjestyshäiriöistä on niitä havaitsevan ilmoitettava aina poliisille (ei Nikun kiinteistönhoitajalle tai päivystäjälle) ja tarvittaessa kirjallisella ilmoituksella toimistolle. Yksityiseen omaisuuteen ja kiinteistöön kohdistuvista rikoksista ja ilkivallasta on ilmoitettava aina poliisille ja Nikulle. ASUNNON VAIHTAMINEN 1. Yhtiö hoitaa vaihdon vain sellaisille asuville asukkaille, joiden nykyinen asunto on perhekoon tai liikuntarajoitteisuuden perusteella sopimaton. 2. Asukkaiden keskinäinen asunnonvaihto tapahtuu ilmoittamalla oma asunto Niiralan Kulman kotisivuilla toimivaan vaihtopörssiin. Vaihtopörssiin tarvitset tunnukset, jotka saat toimistolta. Huoneistotarkastaja tarkastaa asuntojen vaihtokelpoisuuden ennen uuden vuokrasopimuksen tekemistä. Tarkastuksesta tulee kummankin asunnon vuokralaiselle 50 euron tarkastusmaksu. Vaihdon edellytyksenä on kaikissa tapauksissa se, että vuokrasuhde on kestänyt vähintään vuoden ja sopimus on toistaiseksi voimassaoleva vuokralaisen nykyinen asunto on hyvässä kunnossa vuokralaisella ei ole maksuhäiriöitä Niiralan Kulmalle vuokralaiselle ei ole annettu huomautusta tai varotusta häiriöistä asunnoissa on tehty vaihtotarkastukset ja Niiralan Kulma on hyväksynyt vaihdon vaihtotarkastusmaksu on maksettu (keskinäiset asunnon vaihdot) Asunnon vaihtotilanteissa uudesta asunnosta joutuu maksamaan uuden vakuuden ennen kuin vanha vakuus palautetaan. VUOKRASOPIMUKSEN VOIMASSAOLO JA IRTISANOMINEN Toistaiseksi voimassa oleva vuokrasopimus päättyy irtisanomisen perusteella irtisanomisajan kuluttua. Irtisanomisaika on irtisanomispäivää seuraava täysi kalenterikuukausi. Irtisanominen tehdään kirjallisena Nikun toimistoon. Jos vuokrasopimus on tehty useamman henkilön nimiin, on kaikkien vuokralaisten allekirjoitettava myös irtisanomisilmoitus. Irtisanomisesta saa pienen palkkion, kun irtisanominen on toimitettu viimeistään kuukauden 15. päivänä eli 1½ kuukautta ennen vuokrasuhteen päättymistä. Palkitsemisen tarkoituksena on saada lisäaikaa löytää asuntoon uudet vuokralaiset ja ehkäistä näin vuokratappioiden syntymistä. Hyvitys maksetaan asukkaan tilille pois muuttamisen jälkeen, kun kaikki asumiseen liittyvät velvoitteet yhtiölle on hoidettu. Irtisanomispalkkio ei koske Niiralan Kulman sisäisiä vaihtoja. Jos toinen vuokralaisista on lähdössä, hänen on tehtävä omalta osaltaan kirjallinen irtisanomisilmoitus tai käytävä hoitamassa asia toimistolla. Muutoin hän on edelleen vastuussa asunnosta ja vuokrista.13 13 Vuokralaisen kuoltua on kuolinpesä vastuussa vuokraehtojen täyttämisestä. Vuokrasopimuksen irtisanomisessa noudatetaan normaalia irtisanomisaikaa. Pesänhoitajan tulee toimittaa kuolin- tai virkatodistus yhtiölle, sekä irtisanoa asunto kirjallisesti. MUUTTO-OHJE ASUNNOSTA POISMUUTTAVALLE ASTIANPESUKONE Mikäli huoneistossa on oma astianpesukoneesi, niin muistathan palauttaa keittiökalusteisiin alun perin kuuluneen kaapin paikoilleen ja ennalleen. Sinun on myös huolehdittava, että vesi- ja viemäriliittymät tulpataan. Lisäohjeita saat kiinteistönhoitajalta. Laiminlyönnin kustannukset peritään vakuudesta tai erillismaksuna. AUTOPAIKKA Palauta autopaikan avain toimistollemme. Kadonneista avaimista peritään maksu. HUONEISTON AVAIMET Avaimet palautetaan irtisanomisessa sovitusti. Huoneistokohtaiset lukot voidaan joutua sarjoittamaan uudelleen, jos huoneiston avaimia on hävinnyt. Sarjoituksen kustannukset peritään asukkaalta erillismaksuna tai palautettavasta vakuudesta. Jos yhtään avainta ei ole palautettu toimistolle sovitusti ja avaimia joudutaan etsimään asunnolta, yhtiö voi laskuttaa asukasta aiheettomasta huoltokäynnistä. HUONEISTOTARKASTUS Huoneiston kunto tarkastetaan irtisanomisen jälkeen. Tarkastuksen tekee huoneistotarkastaja. Voit olla paikalla huoneistotarkastuksen ajan, mutta se ei ole välttämätöntä, ellei sinulla ole päivisin kotona sellaista lemmikkieläintä, jonka läsnäolo vaikuttaa tarkastuksen tekemiseen. Mikäli asunnossa on havaittavissa esim. tupakoinnista tai lemmikkieläimistä aiheutunutta normaalista poikkeavaa kulumista, siivous- ja korjauskustannukset voidaan laskuttaa vuokralaiselta. HUONEISTOON KUULUVAT TAVARAT JA OHJEET Asuntoon tulee jättää kaikki huoneistoon kuuluvat tavarat ja tarvikkeet kuten ikkuna-avain, TV-antennijohto ja palovaroitin. Kattorasiat tai riviliitin (sokeripala) tulee myös olla paikoillaan. Valaisimien, myös loisteputkivalaisimien, polttimoiden vaihto ja uuden polttimon hankinta kuuluu asukkaalle. Mikäli asunnossa on ollut sinne muutettaessa Huoneistokansio, niin jätä kansio asuntoon seuraavaa asukasta varten. Jos olet kiinnittänyt seinään esim. palapeilin tai laittanut ikkunoihin säleverhot, ja haluat ottaa ne mukaasi muista, että peilien ja säleverhojen jättämät jäljet on korjattava. Mahdollinen ovisilmä ja turvalukko on jätettävä paikoilleen. Asunnosta puuttuvat kalusteet laskutetaan muuttajalta jälkikäteen. Yhtiössä käytössä olevan asukaslaskutushinnaston saat toimistolta tai yhtiön kotisivuilta. YLIJÄÄMÄTAVARAN POISKULJETUS Ylimääräistä tavaraa, "romua", ei saa jättää asuntoon, irtaimistovarastoon, kiinteistön jätekatokseen eikä varastojen käytäville. "Romun" poiskuljettamisesta aiheutuneet kulut peritään vakuudesta tai laskutetaan erikseen. MUUTTOSIIVOUS Ennen pois muuttamista vuokralaisen on aina siivottava asunto muuttosiivousohjeen mukaisesti. Yhtiölle aiheutuneet siivouskulut peritään vakuudesta tai laskutetaan erikseen.14 14 VASTUUNJAKOTAULUKKO Kohde, tehtävä Suoritusvastuu Kustannusvastuu Niku Asukas Niku Asukas Otettava yhteys Huomioitavaa 1. Avaimet, lukot - huoneisto-oven lukon huolto x x KIHO - lisäavainten hankinta (suojattu avain) x x KIHO, ASP JÄT - huoneisto-oven lukon sarjoitus x x x KHP, ASPP (1) - turvalukon asennus ja huolto (* x x KHP, ASPP JÄT (2) -varmuusketjun asennus ja huolto (* x x KIHO 2. Huoneiston ulko-ovet - saranoiden ja lukon voitelu x x - tiivisteiden korjaus ja uusinta x x KIHO -oven ja sen varusteiden korjaus x x x KIHO (3) - ovisilmän asennus ja huolto (* x x KIHO JÄT, AMM - oven edustan liukkauden torjunta, normaalit kerrostalot x x - oven edustan puhtaanapito, lumityöt ja hiekoitus (asunnot, joissa sisäänkäynti suoraan ulkoa) x x (11) - asunto-oven puhtaanapito x x - murtosuojat (* x x KIHO JÄT 3. Ikkunat - tiivisteiden korjaus ja uusinta x x KIHO - helojen, yms. varusteiden korjaus x x KIHO - ikkunalasien uusinta x x x KIHO (4) - puitteiden ja karmien korjaus ja maalaus x x KIHO, KTJ - parvekelasitus x x KHP, KP (5) - parvekelasituksen korjaus x x x KIHO (3) - sälekaihtimet (* x x KIHO JÄT, ENS 4. Huoneiston sisäpuoliset väliovet - saranoiden ja lukkojen voitelu x x - ovien korjaus/uusiminen x x x KIHO, KTJ (3) - ovien ja karmien maalaus x x x x KIHO, KTJ (3) 5. Seinä-, katto- ja lattiapinnat - seinien maalaus ja tapetointi x x x x KIHO, KTJ (3) - märkätilojen seinäpintojen korjaus x x x KIHO, KTJ, KP (3) - saunan paneloinnin korjaus x x x KIHO, KTJ (3) - kattopintojen maalaus x x x x KIHO, KTJ (3) - lattiapäällysteiden korjaus ja uusinta x x x KIHO, KTJ JÄT (3) - märkätilojen lattioiden ja seinien kunnon tarkastaminen x x x (6) - parvekkeen pintojen kunnostus x x - parvekkeen puhtaanapito x x - parvekkeen vedenpoistoaukkojen puhdistus x x 6. Ilmanvaihto - poistoilmaventtiilien puhdistus x x - poistoilmaventtiilien säätö ja korjaus x x x KIHO (3) - ilmanvaihtokanavien puhdistus x x KIHO, HP - korvausilmaventtiilien puhdistus x x - korvausilmaventtiilien suodattimien puhdistus x x - korvausilmaventtiilien uusien suodattimien hankinta x x KIHO - liesituulettimen ja -kuvun rasvasuodattimen puhdistus x x - liesituulettimen ja -kuvun uuden rasvasuod. hankinta x x KIHO (8) - liesituulettimen ja -kuvun korjaus x x x KIHO (3) - huoneiston iv-koneen suodattimen puhdistus tai vaihto x x KIHO - huoneiston iv-koneen uusien suodattimien hankinta x x KIHO - huoneiston iv-koneen huolto ja korjaus x x KIHO - huoneiston iv-koneen tarpeenmukainen käyttö x (9) 7. Vesi- ja viemärilaitteet - hanojen poresuuttimien puhdistus x x - hanojen virtaamien perussäätö x x - suihkuletkun uusinta x x KIHO - hanojen korjaus ja uusiminen x x KIHO - pesualtaiden korjaus / uusiminen x x x KIHO (3) - pesukoneen liittäminen/pikaliitin x x KIHO - astianpesukoneen asennus/poistaminen/tulppaus ja vuotovesikaukalon hankinta ja asennus (* x x KIHO (3), AMM, SOP - pesualtaiden vesilukkojen puhdistus x x (3) - lattiakaivojen puhdistus x x - vesilukkojen ja lattiakaivojen korjaus x x KIHO, AMM - viemäritukosten avaus x x KIHO - hanojen ja wc:n vuotojen tarkkailu x KIHO (6) - wc-altaiden uusinta x x x KIHO (3)15 Kohde, tehtävä Suoritusvastuu Kustannusvastuu Niku Asukas Niku Asukas Otettava yhteys Huomioitavaa 8. Kiinteät kalusteet ja kaapit - kalusteiden maalaus x x KIHO, KTJ (3) - kalusteiden kunnostus x x KIHO, KTJ (3) - keittiön työtasot x x x (13) (3) - huoneistosaunan lauteiden korjaus ja uusiminen x x KIHO (3) 9. Lämmitys - patterien ilmaaminen x x KIHO - patterien perussäätö x x x KIHO (3) - patteriventtiilien korjaus ja huolto x x x KIHO (3) - patterien puhtaanapito x x 10. Sähkölaitteet, asunnon sähkömittauksessa - lamppujen ja loisteputkien hankinta ja vaihto x x - loisteputkivalaisimien sytyttimien hankinta ja vaihto x x - kiinteiden valaisimien ja niiden kupujen korjaus x x x KIHO, AMM (3) - sulakkeiden hankinta ja vaihto asunnoissa x x - pysäköintipaikan pistokekoteloissa sulakkeet / ajastin x x x KIHO, AMM (3) - pistorasioiden ja kytkimien korjaus x x x KIHO, AMM (3) - sisustusvalaisimien asennus x x - antenniliitosjohdon hankinta x x (7) - antennipisteiden lisäys x x KIHO, HP AMM - puhelinpisteiden lisäys x x KIHO, HP AMM 11. Koneet ja laitteet - lamppujen hankinta ja vaihto x x - jääkaapin/lieden sisävalon uusiminen x x KIHO - merkkilamppujen hankinta ja uusiminen x x KIHO - palovaroittimen hankinta ja huolto x x KIHO - palovaroittimen patterin hankinta ja vaihto x x - asuntosaunan kiukaan korjaus ja huolto x x KIHO, AMM - asuntosaunan kiuaskivien uusiminen x x x KIHO - kylmäkalusteiden lauhduttimien puhdistus x x - jääkaapin sulamisvesiputken puhdistus x x - lieden ja jääkaapin korjaus ja huolto x x KIHO, AMM 12. Asunnon rajattu piha-alue - asuntopihan hoito ja kasvien hankinta x x (10) - pihakäytävän hoito ja liukkauden torjunta x x (11) 13. Luhtitalot, rivitalot, omakotitalot - luhtiportaan ja -käytävän siivous ja lumityöt x x - asukassisäänkäynnin puhtaanapito, lumityöt, hiekoitus x x (11) 14. Muuta - asunnon irtaimiston vakuuttaminen x x (12) - siivous, huoneistosta pois muutettaessa x x - lautasantennin asennus (* x x KIHO, KHP (13) 15 Merkkien selitykset: (* Pyydettävä aina lupa ja allekirjoitettava sitoumus AMM Työn saa tehdä vain ammattimies tai erikoisliike JÄT Pois muuttaessa laite on jätettävä paikalleen (ilman korvausta) SOP Erillinen sopimus ja tarkastus tehtävä ENS Ensiasennus, kustannusvastuu Niiralan Kulma Oy KIHO Kiinteistönhoitaja KHP Kiinteistönhoitopäällikkö KTJ Kiinteistötyönjohtaja KP Korjauspäällikkö HP Huoltopäällikkö ASP Asukaspalvelu ASPP Asukaspalvelupäällikkö HUOMIOITAVAA, selitykset: (1) Asukas ei saa sarjoittaa huoneisto-ovea villiin sarjaan. Mikäli asukas aiheuttaa uudelleensarjoituksen, laskutetaan kustannukset asukkaalta. Asuntojen ovien on oltava aina kiinteistön sarjassa. (2) Turvalukoksi hyväksytään (lupa kysyttävä) lisälukko, joka on sarjoitettava kiinteistönsarjaan. (3) Jos korjaustarve on aiheutunut normaalista poikkeavasta asumisesta, laskutetaan asukkaalta. (4) Asunnon sisäpuolelta rikkoutuneen lasin maksaa asukas. (5) Niku päättää parvekelasituksista. Yleensä pyritään lasittamaan kerrallaan koko kohde. (6) Asukkaalla on ilmoitusvelvollisuus vuodoista ja vioista kiinteistönhoitajalle tai työnjohtoon. (7) Niku toimittaa joka asuntoon antennijohtoja 1 kpl/antennipiste (pituus 2 m). (8) Kustannusvastuu asukkaalla, jos puhdistus on laiminlyöty ja rasvasuodatin on uusittava. (9) Huoneistokohtaista iv-konetta ei saa kokonaan pysäyttää, vaikka asunnossa ei oleskeltaisikaan. (10) Aitojen, valokatosten ym. piharakennelmien rakentamiseen on aina pyydettävä lupa Nikulta mahdollista rakennuslupakäsittelyä varten. (11) Hiekka-astia on toimitettu kiinteistöön. (12) Riittävän laajan kotivakuutuksen ottamista suositellaan. Esim. vesivahingon tapahtuessa saattaa asukas joutua korvaamaan myös muihin asuntoihin tulleet vahingot. (13) Asunnon hoito- ja huolto-ohjeet huoneiston kansiossa (esim. puutyötasot).16 16 Niiralan Kulman toimisto Puijonkatu KUOPIO Puhelinvaihde * Toimisto palvelee: ma, ke, to tiistaisin pe Puhelinvaihde palvelee: ma, ke, to tiistaisin perjantaisin Asukaspalvelussa puh ja vuokraseurannassa puh palvellaan puhelimitse ma to klo Päivystys puh Arkisin ma to klo , perjantaisin alkaen klo 13.45, ja jatkuen koko viikonlopun ma klo 7.00 saakka. Varasto palvelee: Neulamäessä Pronssikuja 7 B puh tai ma to perjantaisin suljettu Niiralan Kulman asukasopas, 7. painos Piirrokset: Jope Pitkänen Näytä lisää
A S U M I S O P A S 1 2 TERVETULOA ASUKKAAKSI Olemme iloisia päätöksestäsi muuttaa Asuntosäätiön asumisoikeuskotiin. Teemme parhaamme, jotta asumisesi olisi mukavaa ja vaivatonta. Tätä varten on tämäkin Lisätiedot Pisteet kotiin - asukasetujärjestelmä
Koteja kaikille Pisteet kotiin - asukasetujärjestelmä JVA palkitsee pitkäaikaisia asukkaita ja asukasaktiiveja Toivomme, että tunnet asunnon kodiksesi ja viihdyt pitkään. Asukasetuun oikeuttavia pisteitä Lisätiedot Asukasopas. Espoonkruunun
Asukasopas Espoonkruunun Hyvä Espoonkruunun asukas! Tämä asukasopas antaa ajantasaista tietoa asumisesta, muuttamisesta sekä vuokratalojen hallinnosta. Opas annetaan vuokrasopimuksen allekirjoituksen yhteydessä Lisätiedot A S U M I S O P A S vapaarahoitteiset vuokra-asunnot
A S U M I S O P A S vapaarahoitteiset vuokra-asunnot 0 1 TERVETULOA ASUKKAAKSI Olemme iloisia päätöksestäsi muuttaa Asuntosäätiön vuokra-asuntoon. Teemme parhaamme, jotta asumisesi olisi mukavaa ja vaivatonta. Lisätiedot Pisteet kotiin - asukasetujärjestelmä
Koteja kaikille Pisteet kotiin - asukasetujärjestelmä JVA palkitsee pitkäaikaisia asukkaita ja asukasaktiiveja Toivomme, että tunnet asunnon kodiksesi ja viihdyt pitkään. Asukasetuun oikeuttavia pisteitä Lisätiedot Turvallista asumista Opas asumiskäytännöistä
Asukasopas Hyvä Espoon Asuntojen asukas Tervetuloa asumaan uuteen kotiisi. Toivomme sinun ja läheistesi viihtyvän asunnossasi. Helpottaaksemme arkeasi olemme koonneet tähän oppaaseen ajankohtaista tietoa Lisätiedot Turvallisen asumisen opas
Turvallisen asumisen opas Turvallisen asumisen opas Sisällys: Ennen muuttoa Asunnon hakeminen ja vastaanotto Vakuusraha Vuokrasopimuksen allekirjoitus Avaimet Muuttajan muistilista muuta huomioitavaa muutettaessa Lisätiedot Hyvä Espoon Asuntojen asukas
Asukasopas Hyvä Espoon Asuntojen asukas Tervetuloa asumaan uuteen kotiisi. Toivomme sinun ja läheistesi viihtyvän asunnossasi. Helpottaaksemme arkeasi olemme koonneet tähän oppaaseen ajankohtaista tietoa Lisätiedot HAMINA-ASUNNOT ASUKASOPAS ASIATIETOA ASUMISESTA HUOLTOTOIMISTA JA PALJON MUUSTA SÄILYTÄ TÄMÄ OPAS HUONEISTOSSASI! ASUKASOPAS
HAMINA-ASUNNOT ASIATIETOA ASUMISESTA HUOLTOTOIMISTA JA PALJON MUUSTA SÄILYTÄ TÄMÄ OPAS HUONEISTOSSASI! 1 HAMINA-ASUNNOT Muistiinpanoja 2 Sisällysluettelo Tervetuloa asukkaaksi 4 Toimitustyö: Eija Nevalainen Lisätiedot Asukasopas. Lue ja säilytä!
Asukasopas Lue ja säilytä! 2 Sisältö Onnea uuteen kotiin! MUUTTAMINEN tervetuloa asukkaaksi... 4 Vuokrasopimus Vakuusmaksu Tulotarkastus Muuttoilmoitus Sähkösopimus Internet-yhteys Saunavuoro Autopaikka Lisätiedot Asumisoikeuskoti turvallinen sijoitus Asukkaan opas
Asumisoikeuskoti turvallinen sijoitus Asukkaan opas YH-Asumisoikeus Länsi Oy Hyvällä sijainnilla jokaiseen elämänvaiheeseen YH Kodit rakentaa asumisesta elämyksen, joka vastaa asiakkaan yksilöllisiä ja Lisätiedot ASIATIETOA ASUMISESTA HUOLTOTOIMISTA JA PALJON MUUSTA SÄILYTÄ TÄMÄ OPAS HUONEISTOSSASI! 1 MESTARIASUKASOPAS
MESTARIASUKASOPAS ASIATIETOA ASUMISESTA HUOLTOTOIMISTA JA PALJON MUUSTA SÄILYTÄ TÄMÄ OPAS HUONEISTOSSASI! MESTARIASUKASOPAS 1 Tervehdys asukkaamme, Järvenpään Mestariasunnot on kaupunkimme suurin kodintarjoaja. Lisätiedot Asumisoikeusasukkaan opas. Asumisen turvaa läpi elämän
Asumisoikeusasukkaan opas Asumisen turvaa läpi elämän 1.1.2012 2 Tervetuloa asukkaaksi! YH-Asumisoikeusasukkaan oppaaseen on kerätty tietoa asukashallinnosta, käyttövastikkeista ja muista asumiseen vaikuttavista Lisätiedot Tätä ohjeistusta sovelletaan seuraavissa OsNan taloyhtiöissä;
Asumisinfo 1 (15) TERVETULOA ASUKKAAKSI Tätä ohjeistusta sovelletaan seuraavissa OsNan taloyhtiöissä; Kotivakuutus Koy Oulun Metsätähti/Peltokurki Kurkelantie 10 B, 90230 Oulu Koy Hiirosen Jänönkulma Repolaisentie Lisätiedot ASUMISOPAS. Ole hyvä tarkista asumisoppaan viimeisin versio www-sivuiltamme, http://www.oppilastalo.fi/asumisopas.pdf.
ASUMISOPAS OPPILASTALO OY:LLÄ on Lahdessa noin 1200 asuntopaikkaa opiskelijoille. Yhtiö on sitoutunut huolehtimaan siitä, että asunnot ovat kunnossa, laadukkaita ja viihtyisiä. Asunnot antavat terveellisen Lisätiedot Oulaisten Amiraali Oy
Oulaisten Amiraali Oy c/o Oulaisten Tilitoimisto Oy Kaarikatu 1 86300 Oulainen puh. 0207550043, 0207550045 Oulaisten Amiraali Oy Asukasopas Yhtiö Oulaisten Amiraali Oy on osakeyhtiö, jonka koko osakekannan Lisätiedot ASUMINEN WARTALO KODISSA
Viihdytään kotona Koti kuten haluat SATOn perustehtävänä on olla hyvän asumisen toteuttaja. Palvelulupauksemme, Koti kuten haluat, toteutuu SATOn, yhteistyökumppaneiden ja asiakkaiden hyvällä yhteistyöllä. Lisätiedot OPAS ASUKKAAN. OHJEITA hyvään asumiseen. Koteja isoiksi kasvaneille. Muuttajan muistilista. Asumisturvallisuus kuuluu kaikille
ASUKKAAN OPAS Koteja isoiksi kasvaneille OHJEITA hyvään asumiseen Asumisturvallisuus kuuluu kaikille Muuttajan muistilista Talleta tärkeät puhelinnumerot Tampereen Kotilinnasäätiön, Vellamonkodit Oy:n Lisätiedot TALOON MUUTTO. Vuokrasopimus. Vuokrasopimus tehdään yleensä toistaiseksi ja irtisanomisaika. puolelta yksi kuukausi laskettuna
1 TALOON MUUTTO Vuokrasopimus tehdään Viialan Asuntotuotanto Oy:n toimistossa os. Keskuskatu 43, 37830 Viiala. Vakuusmaksu on maksettava ennen vuokrasopimuksen alle-kirjoitusta. Vakuusmaksu palautetaan Lisätiedot Asukkaan opas. www.yhkodit.fi
Asukkaan opas Sisällysluettelo Tervetuloa uuteen kotiin 3 Muuttajan muistilista 4 Asumisesi tukiverkosto 5 Sopimusasiat 7 Kodin vaihto ja poismuutto 8 Järjestyssäännöt 9 Kaiken varalta 10 Pidä kodistasi Lisätiedot Hyvät Helsingin kaupungin aravavuokratalojen asukkaat
VALTION ASUNTOLAINOITTAMAT HELSINGIN KAUPUNGIN KIINTEISTÖYHTIÖT...6 Helsingin kaupunki aravavuokrataloyhtiöiden omistajana 6 Kiinteistöyhtiöt kuuluvat Helsinki -konserniin 6 Vuokranmääritysyksiköt...7 Lisätiedot Ovien aukaisupalvelu Oven aukaisupalvelun voi saada vain isännöitsijätoimiston asukasluetteloon merkitty henkilö. Aukaisupalvelusta peritään
HATTULA-KIINTEISTÖT OY 1 (15) ASUMISOPAS Tämä asumisopas jaetaan jokaiseen huoneistoon ja taloon muuttaville uusille asukkaille. Asumisoppaan tarkoituksena on tutustuttaa Sinut Hattulan kunnan vuokratalojen Lisätiedot ASUKASOPAS. Tornion Krunni Oy SÄILYTÄ ASUNNOSSA. Asukasopas nyt myös Internetissä www.tornio.fi/tornionkrunni
ASUKASOPAS Tornion Krunni Oy 2004 Asukasopas nyt myös Internetissä www.tornio.fi/tornionkrunni 1 SÄILYTÄ ASUNNOSSA LUKIJALLE Tornion Krunni Oy on isännöintiin ja rakennusten kiinteistönhoitoon erikoistunut Lisätiedot LIPUTUS...13 VUOKRALAISEN VELVOLLISUUDET...8 AUTOPAIKAT JA AJO KIINTEISTÖLLÄ...13 Vuokranmaksu... 8
VALTION ASUNTOLAINOITTAMAT Myötävaikutus hoitotoimenpiteisiin sekä korjaus- HELSINGIN KAUPUNGIN ja muutostöihin... 8 Vastuu vieraista... 8 KIINTEISTÖYHTIÖT...4 Helsingin kaupunki aravavuokrataloyhtiöiden Lisätiedot Asuintilojen yleiset käyttöohjeet
Asuintilojen yleiset käyttöohjeet ASUMISEN TEKNIIKKA JA VASTUUT Maksaessaan vuokraa tai vastiketta asukkaalla on täysi oikeus nauttia asumisestaan. Tähän oikeuteen liittyy myös velvollisuuksia ja vastuita. Lisätiedot Autopaikkoja koskevat yleiset periaatteet ... 19. Autotallit... Autohalli...
HELSINGIN KAUPUNGIN ARAVAVUOKRATALOYHTIÖT... 4 Helsingin kaupungin asunnot Oy aravavuokrataloyhtiöiden omistajana 1.1.2012 alkaen... 4 Omistajaohjaus... 5 Viranomaisohjaus... 5 Kaupungin omistamien vuokrataloyhtiöiden Lisätiedot VUOKRALAISEN OIKEUDET JA VELVOLLISUUDET...8
HELSINGIN KAUPUNGIN ARAVAVUOKRATALOYHTIÖT...4 Helsingin kaupunki aravavuokrataloyhtiöiden omistajana... 4 Omistajaohjaus... 4 Viranomaisohjaus... 4 Kaupungin omistamien vuokrataloyhtiöiden yhteistoiminta... Lisätiedot 2016 © DocPlayer.fi Yksityisyyskäytäntö | Palveluehdot | Palaute